诗词查询
秋雨梧桐皇子宅,春风杨柳相公桥。
市朝束名利,林泉系清通。岂知黄尘内,迥有白云踪。
轻流逗密蓧,直干入宽空。高吟五君咏,疑对九华峰。
我知种竹心,欲扇清凉风。我知决泉意,将明济物功。
有琴不张弦,众星列梧桐。须知淡澹听,声在无声中。
地非樵者路,武陵又何逢。只虑迷所归,池上日西东。
断霞缕脉浅深红,雨挟凉来助好风。
心厌乱蝉专美荫,目随高鸟度晴空。
此身尚落功名外,生理方侵念虑中。
坐到夜深明月上,秋声故故绕梧桐。
蝗生於野谁所为,秋一母死遗百儿。
埋藏地下不腐烂,疑有鬼党相收持。
寒禽冬饥啄地食,拾掇谷种无余遗。
吻惟掠卵不加破,意似留与人为饥。
去年冬温腊雪少,土脉不冻无冰凘。
春气蒸炊出地面,戢戢密若在釜糜。
老农顽愚不识事,小不扑灭大莫追。
遂令相聚成气势,来若大水无垠涯。
蓬蒿满眼幸无用,尔纵嚼尽谁尔讥。
而何存留不咀嚼,反向禾黍加伤夷。
鸱鸦啄衔各取饱,充实肠腹如撑支。
儿童跳跃仰面笑,却爱甚密嫌疏希
吾思万物造作始,一一尽可天理推。
四其行蹄翼不假,上既载角齿乃亏。
夫何此独出群类,既使跃跳仍令飞。
麒麟千载或一见,仁足不忍踏草萎。
凤凰偶出即为瑞,亦曰竹食梧桐栖。
彼何甚少此何众,况又口腹害不訾。
遂令思虑不可及,万目仰面号天私。
天公被诬莫自辨,惨惨白日阴无辉。
而余昏狂不自度,欲尽物理穷毫丝。
要袪众惑运独见,中夜力为穷研思。
始知在人不在天,譬之蚤虱生裳衣。
扪搜剔拨要归尽,是岂人者尚好之。
然而身尚不绝种,岂复垢旧招致斯。
鱼朽生虫肉腐蠹,理有常尔无何疑。
谁为忧国太息者,应喜我有原蝗诗。
叹飘零。离多会少堪惊。又争如、天人有信,不同浮世难凭。占秋初、桂花散采,向夜久、银汉无声。凤驾催云,红帷卷月,泠泠一水会双星。素杼冷,临风休织,深诉隔年诚。飞光浅,青童语款,丹鹊桥平。看人间、争求新巧,纷纷女伴欢迎。避灯时、彩丝未整,拜月处、蛛网先成。谁念监州,萧条官舍,烛摇秋扇坐中庭。笑此夕、金钗无据,遗恨满蓬瀛。欹高枕,梧桐听雨,如是天明。
德祖家珍熟,钱塘五月中。碧梧桐盖翠筠笼。倾向水晶盘内、斗尝空。绛粟成团小,清甜笑蜜浓。微酸犹解惨人容。最是玉纤拈处、染轻红。
鼓角动谯楼,星河烂不收。
梧桐双井月,砧杵一城秋。
坐久销清夜,时危易白头。
旧游零乱尽,归兴满南州。
梧桐生朝阳,不附众木林。
上枝拂云汉,下根固重阴。
岁久材质古,斫为姚氏琴。
朱弦翾横理,加以玉与金。
徽轸何粲粲,清弹扬妙音。
重华不可见,怀思意何深。¤
褰帘听秋信,晚傍竹声归。多故堪伤骨,孤峰好拂衣。
梧桐凋绿尽,菡萏堕红希却恐吾形影,嫌心与口违。
沧浪生计任西东,人向萧园寄断蓬。
灯影半轩无梦寐,雨声长夜在梧桐。
閒僧正笑吟髭白,故国那堪水树红。
志业未知谁念我,明朝江上苇花风。
笙歌日日醉春风,帘卷画堂花影中。
不是凤凰飞不到,更无一树是梧桐。
垤蚁不应雨,鸣鸢不生风。
郁气若甑炊,初阳如火红。
裸肤汗交流,腯体膏将熔。
龙头费挹酌,犊鼻强遮蒙。
常畏俗物来,去避青莲宫。
广堂铺琉璃,高檐荫梧桐。
廊壁画地狱,狱具镬锯舂。
铁城何焰焰,铁床亦彤彤。
谁知炮烙死活间,传自西域黄面翁。
正类人世苦此热,声利役使亡西东。
京师贵赁几椽舍,穷煎相似聒欲聋。
屋头朝爨作饮食,枕底夕艾驱蚊虫。
宜尔近巷江夫子,赋诗特压尘土中。
执简曾闻侍玉螭,谪仙才调尽推奇。
能将苦语康时病,更遣丹诚动主思。
北阙亲朋瞻旧德,东吴山水入新诗。
知公自有经纶术,会见飞翔集凤池。
三径从来半草莱,席门那为故人开。
自惭不是梧桐树,安得朝阳鸣凤来。
凤兮凤兮非无凰,山重水阔不可量。
梧桐结阴在朝阳,濯羽弱水鸣高翔。
静忆溪边宅,知君许谢公。晓霜凝耒耜,初日照梧桐。
涧鼠喧藤蔓,山禽窜石丛。白云当岭雨,黄叶绕阶风。
野果垂桥上,高泉落水中。欢荣来自间,羸贱赏曾通。
月满珠藏海,天晴鹤在笼。馀阴如可寄,愿得隐墙东。
道无他,心为主。执象拘文徒自苦。记取圣贤语。丹经譬喻千万句。止是阴阳两个字。要识根元处。
月淡梧桐雨后天,萧萧络纬夜灯前。
谁怜古寺空斋客,独写家书犹未眠。
薄宦难展拓,乞身须未老。
素质离染肆,皓皓自堪保。
扳援青云驾,此心如火燥。
匋颜向东市,悔不臂鹰早。
梧桐生夕阴,白月在怀抱。
休嗤应世拙,用以存吾道。¤
辘轳声绝离宫静,班姬几度照金井。
梧桐老去残花开,犹似当时美人影。
秋风掠梧桐,岁月去如掷。
功名趁强健,君子有行役。
朝家政急贤,黼座不满席。
巍巍庙堂望,留客良独惜。
谁为君兰言,亦有子公力。
居然怀墨绶,欢喜动颜色。
宰邑世情难,指作富贵厄。
公尝为我言,百里岂摈斥。
虽无槐鼎贵,均是代天职。
人方事趣办,声誉已赫赫。
公独安其常,容与不可迫。
静观物议定,岂止较寻尺。
愿公充此心,寿此一世脉。
行行见天子,清问下文石。
区区尝试语,要不若亲历。
公看江南贫,此岂州县责。